Source: https://www.monitoruldegalati.ro/sport/handbalistele-de-la-csm-galati-au-folosit-o-formula-inedita-la-brasov-si-incheie-anul-neinvinse.html
Timestamp: 2020-08-13 13:54:33+00:00

Document:
Handbalistele de la CSM Galaţi au folosit o formulă inedită la Braşov şi încheie anul neînvinse - Monitorul de Galati - Ziar print si online
Handbalistele de la CSM Galaţi au folosit o formulă inedită la Braşov şi încheie anul neînvinse Recomandat
Luni, 18 Noiembrie 2019 11:58
Divizia A la handbal feminin a programat în ultimele patru zile două etape, ultimele din anul 2019. Mai întâi, în formulă completă, miercuri, CSM Galaţi a câştigat pe teren propriu partida cu HC Dunărea 2 Brăila, scor final: 26-16. Sâmbătă, echipa gălăţeană s-a deplasat la Braşov unde a întâlnit formaţia Naţional, o echipă formată numai din junioare. Ţinând cont de acest lucru, antrenoarea Alexandrina Soare şi-a menajat cea mai parte a titularelor, folosind pe durata partidei o formulă inedită: Ana Maria Micu - Cristina Clisu 2 goluri, Aida Duda 6 g, Cristina Andriţa 8 g, Cristina Gheorghe 8 g, Raluca Tănasă 5 g, Ana Maria Gogu. Pe final, în ultimele 2 minute a intrat şi Alla Sheiko. În aceste condiţii victoria s-a conturat mai greu, CSM Galaţi s-a impus absolut meritat cu 31-29, după ce au condus la pauză cu 16-14. Au fost pe bancă, dar nu au intrat nicio secundă pe teren „artileria grea”: Tamara Bokaric, Cristina Marcu, Cătălina Cioaric, Lăcrămioara Cîlici, Emilia Anghel, Abigail Vălean Roxana Caragea şi Daciana Balaban. „Ţinând cont de adversarul pe care l-am întâlnit, am folosit o formulă inedită, cu jucătoarele eligibile Under 21, le-am dat 60 de minute să le văd cum joacă şi atunci când au şi presiunea rezultatului. Din păcate, atitudinea, seriozitatea şi disciplina tactică nu au corespuns cerinţelor, am tras nişte concluzii, vom analiza ce avem de făcut în continuare, important este că am încheiat prima parte a sezonului cu 10 victorii, vom avea o săptămână de vacanţă după care vom relua antrenamentele”, ne-a declarat antrenoarea de la CSM Galaţi, Alexandrina Soare. Partea a doua a campionatului va debuta pe 18 ianuarie 2020, echipa gălăţeană va primi vizita celor de la HCF Piatra Neamţ.
https://www.monitoruldegalati.ro/sport/handbalistele-de-la-csm-galati-au-folosit-o-formula-inedita-la-brasov-si-incheie-anul-neinvinse.html#sigProGalleria0eba8f5e3f
« Fetele de la FC Universitatea vor să adune puncte la Becicherecu Mic ca să rămână pe podium
Trei remize identice pentru SC Oţelul, Sporting şi CSU Dunărea de Jos »
Handbalistele de la CSM Galaţi au folosit o formulă inedită la Braşov şi încheie anul neînvinse

References: CSM 
 CSM 
 CSM 
 CSM 
 CSM 
 CSM